CELEX: 31998R1900
Language: bg
Date: 1998-09-04 00:00:00
Title: Регламент (ЕО) № 1900/98 на Комисията от 4 септември 1998 година за изменение на приложение I към Регламент (ЕИО) № 2092/91 на Съвета относно биологичното производство на земеделски продукти и означаването му върху земеделски продукти и храни

15/ 04
            
            
               BG
            
            
               Официален вестник на Европейския съюз
            
            
               224
            
         31998R1900
   
               L 247/6
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1900/98 НА КОМИСИЯТА
   
   от 4 септември 1998 година
   за изменение на приложение I към Регламент (ЕИО) № 2092/91 на Съвета относно биологичното производство на земеделски продукти и означаването му върху земеделски продукти и храни
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и означаването му върху земеделски продукти и храни (1), последно изменен с Регламент (EО) № 1488/97 на Комисията (2), и по-специално член 13, първо и второ тире от него,
   като има предвид, че разпоредбите, уреждащи характеристиките на субстратите за производство на гъби, трябва да бъдат включени в приложение I, за да се позволи биологичното производство на гъби в държавите-членки при същите условия на производство;
   като има предвид, че земеделските компоненти на тези субстрати трябва да произхождат по принцип от стопанствата, които прилагат метода на биологично производство;
   като има предвид обаче, че някои компоненти, по-специално слама и тор, понастоящем не могат да бъдат произведени в достатъчни количества от биологично производство; като има предвид, че поради това е целесъобразно да се предвиди подходящ преходен период, за да се позволи на производителите да се приспособят към новите изисквания;
   като има предвид, че член 7, параграф 2, трето тире, създава възможността да се определят специфични изисквания за етикетирането на продукти, получени от други продукти, посочени в приложение II към Регламент (EИО) № 2092/91; като има предвид, че в това специално производство, е целесъобразно да се предвиди информационно етикетиране относно небиологичния произход на основните компоненти през преходния период;
   като има предвид, че трябва да се предвиди по-нататъшно уточняване на изискванията, установени в настоящия регламент, по-специално по отношение на условията за употреба, включително максималното количество тор от стопанства, които не прилагат метода на биологичното производство, характеристиките и произхода на мицела; като има предвид, че подготвителните работи в това отношение трябва да започнат своевременно, за да приключат преди края на преходния период;
   като има предвид, че продължителността на преходния период може да бъде преразглеждана с оглед на всяка промяна относно наличието на слама и тор от биологично производство;
   като има предвид, че предвидените в настоящия регламент мерки са в съответствие със становището на комитета, посочен в член 14 от Регламент (EИО) № 2092/91,
   ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (EИО) № 2092/91 се изменя в съответствие с приложението към настоящия регламент.
   Член 2
   1.   Настоящият регламент влиза в сила на 1 декември 1998 г.
   2.   Чрез дерогация от разпоредбите на точки 5.1 и 5.2 от приложение I през преходния период, завършващ на 1 декември 2001 г., могат да бъдат използвани:
   
               —
            
            
               продукти, посочени в точка 5.1, буква a) на приложението, които не произхождат от стопанства, прилагащи метода на биологичното производство, но отговарят на изискванията, посочени в приложение II, част А от първо до четвърто, от Регламент (EИО) № 2092/91,
            
         
               —
            
            
               и/или продукти, посочени в точка 5.2 на приложението, които не произхождат от стопанства, прилагащи метода на биологичното производство, но отговарят на изискванията, посочени в приложение II, част A от Регламент (EИО) № 2092/91, когато те са приложими,
            
         ако продуктите, посочени в точки 5.1, буква a) и 5.2 не произхождат от стопанства, прилагащи метода на биологичното производство и е призната необходимостта от контролния орган.
   В такива случаи етикетирането и рекламата съдържат обозначение с изразa „гъби, култивирани върху субстрат от екстензивно земеделие, което е позволено в биологичното селско стопанство през преходния период“. Думата „биологичното“ в обозначението на друго място върху етикета и/или в рекламата не е по-очебийна от другите думи в обозначението.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 септември 1998 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 198, 22.7.1991 г., стр. 1.
   
      (2)  ОВ L 202, 30.7.1997 г., стр. 12.
   ПРИЛОЖЕНИЕ
   Добавя се следната точка 5 в приложение I към Регламент (EИО) № 2092/91:
   
      
                  „5.
               
               
                  Могат да се използват субстрати за производство на гъби, ако са съставени само от следните компоненти:
                  
                              5.1.
                           
                           
                              оборски тор и животински екскременти включително продуктите, посочени в първо до четвърто тире на приложение II, част A към Регламент (EИО) № 2092/91:
                              
                                          a)
                                       
                                       
                                          или от стопанства, прилагащи метода на биологичното производство;
                                       
                                    
                                          б)
                                       
                                       
                                          или отговарящи на изискванията, посочени в приложение II, част A, от първо до четвърто тире от Регламент (EИО) № 2092/91, само до 25 % (1), и само когато липсва продуктът по точка 5.1 буква a);
                                       
                                    
                        
                              5.2.
                           
                           
                              продукти от земеделски произход, различни от тези, обхванати в точка 5.1 (напр. слама), от стопанства, произвеждащи съгласно метода на биологично производство;
                           
                        
                              5.3.
                           
                           
                              торф, който не е химически обработен;
                           
                        
                              5.4.
                           
                           
                              дървен материал, който не е химически третиран след отсичане на дърветата;
                           
                        
                              5.5.
                           
                           
                              минерални продукти в приложение II, част A към Регламент (EИО) № 2092/91, вода и почва.
                           
                        
            
   
      (1)  Този процент се изчислява в зависимост от теглото на всички елементи на субстрата (като се изключат опаковъчният материал и добавената вода) преди компостирането.“